**JEGYZŐKÖNYV**

,amely készült a

**FERENCVÁROSI TORNA CLUB BARÁTI KÖR**

(székhelye: 1091 Budapest Üllői út 129.)

2020. szeptember 24. napján tartott megismételt 2020. évi közgyűléséről

**Helyszín:** 1101 Budapest Vajda Péter u. 6. kézilabda csarnok (Faház)

**Jelen vannak: 26 fő** a mellékelt jelenléti ív szerint.

**Bálint László** elnök Úr üdvözli a tagságot és felkéri **dr Deák Péter** ügyvéd Urat a közgyűlés levezetésére.

**Dr Horváth Gábor** a felkérést elfogadva üdvözli a közgyűlést és felkéri, hogy és **Vincze Józsefet** mandátumigazolónak és jegyzőkönyvvezetőnek szavazza meg. A személyenkénti szavazás egyhangúan megtörtént.

Levezető elnök ezt követően felkéri a tagságot, hogy szavazzanak meg 2 fő szavazatszámlálót és 1 fő jegyzőkönyv hitelesítőt.

Szavazatszámlálónak Mezei György és Kozma József tagok önként jelentkeznek, személyüket a tagság egyhangúan megszavazta.

Jegyzőkönyv hitelesítőnek Raffa György tag jelentkezett önként, személyét a tagság ugyancsak egyhangúan szavazta meg.

**Dr Deák Péter** kéri a napirend megszavazását, egyúttal javasolja, hogy a közgyűlés a napirendet az alábbi sorrendben tárgyalja:

1. Elnökségi beszámoló
2. Felügyelőbizottsági beszámoló
3. Egyebek

A közgyűlés a napirendet egyhangú szavazással elfogadta.

Az elnökségi beszámolót **Bálint László** elnök Úr tartotta, aki beszámolójában átfogta az elnökség tevékenységét úgy a törvényi és számviteli kötelezettségek teljesítésében, mind a sportszakmai és hagyomány ápolási tevékenység területén. Beszámolója végeztével október 27-ét javasolta a következő Baráti Kör ülés megtartására, ahol visszamenőleg köszönteni fogjuk azokat a sportolókat, akiket a járvány idején nem tudtunk.

**Dr. Deák Péter** kérdezte a tagságot, kíván-e valaki hozzászólni. Mivel ilyen nem történt, szavazásra bocsátotta az elnöki beszámolót, melyet a tagság egyhangúan elfogadott.

Ezt követően **Lóránt Sándor** a Felügyelő bizottság elnökeként a beszámolókat és a mérleget elfogadásra javasolta. A közgyűlés egyhangú szavazással szavazta meg a mérleget és a pénzügyi beszámolót is.

**Bálint László** elnök úr az „egyebek” napirendi pontnál felvetette levezető elnök Úrnak, hogy lehetséges-e a közeljövőben annak jogi megoldása, hogy a Baráti Kör éves rendes közgyűlése esetében ne kelljen 3 napot várni a két közgyűlés megtartása között, hanem a Ferencvárosi Torna Club éves rendes közgyűléséhez hasonlóan a határozatképtelenség esetén 1 óra múlva megismételt közgyűlést lehessen tartani.

Mivel ez a Baráti Kör alapszabályának módosítása nélkül nem lehetséges, ezért ennek **Dr. Deák Péter** utána fog járni.

A közgyűlés zárásaként a Baráti Kör elnöksége 80. születésnapja alkalmából köszöntötte **Kis Imre** tagot, aki április 18-án töltötte be a szép kort. **Kis Imre** meghatódottan köszönte meg az elnökségnek és a jelen lévő tagságnak a köszöntést.

**k. m. f.**

**Dr Deák Péter ügyvéd**

levezető elnök

Vincze József

jegyzőkönyv vezető

Raffa György

jegyzőkönyv hitelesítő

Budapest 2020.09.24.